 NA MAUREEN ONGALA AFISA Mkuu Mtendaji wa Huduma Kenya Bw Ben Kai Chilumo amesema kuwa wanapanga kuweka mikakati ya kuyatoza mashirika ya serikali yanayohudumu ndani ya vituo vya Huduma Centre kote nchini. Aidha, amemtetea Waziri wa Huduma za Umma Moses Kuria ambaye alitoa kauli iliyosawiriwa kumaanisha serikali inalenga kuongeza ada zinatozwa za huduma tofauti katika vituo hivyo kote nchini. Akizungumza na wanahabari mjini Kilifi, Bw Kai alisema Huduma Kenya inapanga kuweka mikakati ya kuyatoza mashirika hayo asilimia fulani ya pesa kutoka kwa zile ambazo yanakusanya ili kusaidia katika kuboresha utoaji huduma wa vituo hivyo. “Kwa sasa mashirika ya serikali ndani ya Huduma Centre hayalipi chochote kwa serikali licha ya kutoza ada kwa huduma zao kwa wananchi. Kuna yale yanayokusanya hadi takribani Sh10 bilioni kila mwaka na ni lazima nayo pia yachangie kuboresha huduma,” akasema Bw Kai. Alisema Huduma Kenya inapanga kuboresha vituo hivyo zaidi na kuweka vifaa vya kisasa. Pia inalenga kujenga vituo katika kila eneobunge ili kuwapunguzia wananchi mzigo wa kusafiri mwendo mrefu kutafuta huduma katika vituo hivyo ambavyo kwa sasa vinapatikana katika sehemu chache tu za kaunti.  You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  